Ines Pagola: «Aranak hainbat hitz asmatu zuen, baina beste mila haren estilora daude eginak»\nInes Pagolak Sabino Aranaren neologismoen inguruan egin zuen doktore tesia, eta geroztik, euskararen historian murgildurik bizi da. EHUko Euskal Filologia saileko irakaslea da egun. Aranaren neologismo batzuk funtzionatu egin dutela uste du Pagolak eta horrek baliagarri egin dituela. Baina zer da neologismo bat? Jarraipenik izan al du Aranak hasi zuen bideak? Pagolaren ustez garbizalekeria ez zen ezeren kontrako izateko sortu, abertzaletasunaren ondotiko izan zen. Hiztegian, morfologian eta joskeran purismoa ezarri nahi izan omen zuen Aranak, eta orobat Azkuek. Arana Goirik hizkuntzalaritzan zuen bagajea ez zen aberatsa, baina argia zen eta indar politiko handia zuen atzetik. Aranaren neologismoei zorrotz begiratu izan die beti kritikak, baina Inesen arabera, sortu zituen hitz asko bereziak eta gogorrak izanagatik, hitz asmatuak dira, eta asko egunero erabiltzen ditugu. Egun sortzen diren hitz asko ere ez daude ongi sortuak euskararen berezko legeen arabera. Aranak sorturiko hitzak gaizki daude sortuta gramatikaren ikuspegitik, baina nahiko modernoak dira. Ilunak eta motzak dira gehienetan, baina askotan gramatikaren arauei jarraiki sorturikoek baino arrakasta handiagoa izan dute. Horregatik egin du Pagolak Aranaren neologismoen alde.\nBizkaian eta Gipuzkoan arrakasta handia izan zuen Aranaren neologismogintzak. Iparraldean ez horrenbeste. Idazleengan eragin handia izan zuen, eta horrek bereizi egin zituen nabarmen herriak hitz egiten zuen euskara eta euskara jasoa, jende xeheak ez baitzuen euskara modu hori ulertzen. Idazle onenek Aranaren moldean idazten zuten eta askok muturrera eraman zuten euskara garbia lortzeko ahalegina, eta garbizalekerian erori ziren, gerra piztu zenerako.\nIbon Sarasolak Pagolaren lanaren hitzaurrean dioenez, Sabinok sorturiko edo berari egotziriko neologismo guztien berri ematen digu Ines Pagolak. Alde guztietatik aztertzen ditu hitzak: noiz eta nola sortu ziren, zer hiztegi eta testutan agertzen diren, aldeko eta kontrako zer iritzi jaso zituzten eta abar. Askotariko bibliografia eta lehen eskuko informazioa erabili ditu horretarako egileak.\nIrakurle bat baino gehiago txundituta geratuko da hitzak sortzeko sabindarrek nolako bideak erabili zituzten ikustean. Baina sabindarren garbizaletasunaren pareko fenomenoa Europako hainbat herritan piztu zen. Eta ondoren, gerra aurreko garbizaletasuna gerra ondorengo abertzaletasunak ezabatu zuen. Euskara Batua ezartzeko hizkuntzan iraultza sortu behar zen, gerra aurreko "garbizalekeria" suntsitzeko.\nNon abiatu zenuen neologismoak biltzeko lana?\nNik Aranaren lan guztiak hartu nituen, euskarazkoak eta gaztelaniazkoak. Ez nuen definitu neologismoa zer zen. Aranaren lanetan lehendabizikoz agertzen ziren hitzak atera nituen, hau da, ordura arte dokumentatu gabe zeudenak. Makina bat hitz banekien neologismoak zirela, nahiz eta lehenagotik dokumentatuta egon. Biztanle esaterako, Aranak jaso arren, Larramendiren hiztegian agertzen da lehenbiziko aldiz, berak asmatu zuen. Beraz, Aranak berak espresuki sorturikoez gain, neologismoak ez direnak ere hartu nituen.\nZein zen Arana Goiriren asmoa?\nBere asmoa ez zen hitz berriak egitea bakarrik. Arana Goirik gaztelaniazko eta oro har erdaretako hitz guztiak kendu nahi zituen eta horien lekuan euskaraz berriak egin. Hitz berriak neologismoak dira, hizkuntza askotan baina aldameneko hizkuntzetatik ekarritako hitzak ere neologismoak dira. Baina Aranaren lanean ez dago horrelako neologismorik. Gaztelaniazko hitzak kentzearen ondorioz sorturiko hitzak eta berriak, horiek baino ez daude. Euskadi, aberri, alderdi eta beste hainbat kontzeptu berri sortu zituen, eta ondorioz, kontzeptu horiek izendatzeko hitzak ere bai. Politikaren eremuan bereziki hitz asko inbentatu zituen.\nNola sortu zituen Aranak neologismoak?\nArana Goirik gaizki egin zituen hitzak, ez zituen inoiz euskararen legeak erabiltzen. Erroak asmatu egiten zituen, toponimiatik edo bere gogoeta etimologikoetatik ateratzen zituen. Ikurrin bezalako hitzak neologismoak dira. Baina dantzale eta beste hainbat gaizki eraturiko hitzak dira Aintza sortzeko esaterako, ain oinak toponimian "garaiera" esan nahi zuela azaldu zuen. Ondoren -tza atzizkia erantsi eta kito. Atzizkiak ere gogoaren arabera erabiltzen zituen. Orlegi eratzeko orri eta -legi atzizkia batu zituen, baina -legi atzizkirik ez da ia inon ageri. Hitzak laburtzeko joera ere bazuen. Gotzon izenak esaterako "aingeru ona" esan nahi du. Berak, ordea, honako paradigmarekin azaldu zuen hitza: gogo-huts-on. Ondoren huts hori arrazoi etimologiko harrigarriengatik -tz bihurtu zuen. Nahastu egiten zituen konposizio eta eratorpen lege fonetikoak, eta ez zuen testuingurua kontuan hartzen. Emaitza iluna da oso, baina arrakasta izan zuen bere garaian.\nGarbizalekeria eta asmakeria sarri askotan aipatzen dira Aranaren neologismogintzaz ari garelarik. Zer irizten diozu horri?\nLehenik eta behin ez dugu ahaztu behar garai hartan Arana Goirik ikaragarrizko indarra izan zuela euskararen munduan. EAJ indarra hartzen hasi zen eta urte askoan eutsi zion. Aranaren neologismoek horregatik egin zuten aurrera, 20ko hamarkadatik 30ekora arte, gutxi gorabehera. Alderdiko diziplina nabari zen oinarrian, eta garbizalekeria joera handia zabaldu zen. Euzkadi hitza esaterako s-rekin idazten zuena kanporatu egiten zuten ia alderditik. Gainera, Aranaren hitzek aurrera egin zuten baina areago, beste milaka hitz haren moldera egin dira gero ere. Jende askok uste du urrutizkina Aranak sortu zuela baina ez da horrela. Aranak hainbat hitz asmatu zituen baina beste mila haren estilora daude eginak.\nAranaren hitzek biderik egin al dute gaur egunera arte? Nolakoa izan da bilakabidea?\nAranak sorturiko hitz gehienak galdu egin dira. Egun, oro har, beste modu batean sortzen dira hitzak, hizkuntza zibilizatu gehienetan bezala. Nazioarteko hitzak onartu eta berriak euskarak berak dituen konposizio eta eratorpen legeen arabera egiten dira. Batzuetan gorabeherak izaten dira, baina bateratze lan horretan dihardu hain zuzen euskararen erakunde gorenak, Euskaltzaindiak. Adierazkor proposatu eta gero adierazgarri hobetsi da, baina egun ez da txadon, agurtza eta ikurrin bezalako hitzik. Zer esan nahi dute Aranak sorturiko hitz horiek? Nondik sortu dira? Ez dakigu, oinarririk gabe asmatuak dira.\nAranaren neologismogintzak izan dezake berriro arrakastarik?\nInondik ere ez, nire ustez. Egun hitzak ez dira horrela egiten. Orduko erroek zer esan nahi zuten ez zekien inork, eta besterik gabe ikasi egiten zituzten. Estonieran antzeko zerbait gertatu zen lexikoa berritu zutenean. Aavik izeneko hizkuntzalari batek Aranaren antzera egin zituen hitz asko eta egun ere erabiltzen dituzte hitz horiek. Baina denak ere salbuespenak dira.\nZer ondorioztatu zenuen egindako azterketatik?\nLehenik eta behin, Arana oso kritikatua izan dela eta hark egindako lanaren alde onak oso gutxitan aipatu direla. Larramendik hitz asko sortu zituen bere Hiztegi Hirukoitzerako baina Lore Jokoen inguruan izan ezik ez zuten arrakasta handirik izan. Hori kontuan hartuta, Larramendiz geroztik hutsetik hitzak sortu zituen lehenengoa Arana Goiri izan zen. Bestetik, hitzak ondo edo gaizki sortuak izan, ezin ukatuzkoa da Aranaren estiloak ikaragarrizko arrakasta izan zuela garai batean. Gainera, hitzak sortzeko nahikoa modu modernoa zuen, hitz laburrak eta euskal doinukoak zirelako, belarritik erraz sartzen direnak, euskarazkoak balira bezala.\nArana Goiriren neologismo batzuk\nAranaren hitz batzuk oso ezagunak egin ziren eta orain ere erabiltzen dira. Beste batzuk oso gutxi hedatutakoak dira eta berak ere gutxitan erabilitakoak.\nAberri: sorterri, jaioterri.\nEuzko- aurrizkiarekin hasten diren hitz guztiak: euzkadi.\nIdatzi hitza eta eratorriak: idazkola (bulego).\nIkurrin: guda-zapi, herri-oihal, zapi, gudoihal.\nIzparringi: egunkaria, aldizkaria.\nIzpel, lobel: likidoa.


Nerea Mendizabal Komunikazio Ez Bortitzeko hezitzaileak haur eta gazteen bidelagun diren guraso eta hezitzaileei zuzenduriko hitzaldia eskaini zuen online maiatzaren 11n. Parte hartze zabala izan zuen eta oso balorazio positiboa egin zuten bertaratutakoek. Gaurtik aurrera, Herri Ametsako Youtubeko kanaleko Hitzaldiak zerrendan, eskuragarri dago saioaren grabazioa interesatu ororentzat.\nTxerto Emozionala du izenburu hizketaldiak, COVID-19ak eragindako osasun larrialdiak gure bizitzetan eragin duen emozio eztandan jartzen baitu fokua. Nola zaindu norbera eta besteak, ziurgabetasuna eta gatazkak bizirik daudenean? Bada, emozioak entzunaz eta besteenganako begirunea landuz, bidea argi dezakegu, bakoitzak bere moduan betiere.\nMendizabalek, Komunikazio ez Bortitzaren ikuspegitik eta galderak egiteko aukera eskainiz, “beldurraren pandemian” konfiantza, poza, itxaropena eta maitasuna kutsatzeko hainbat gako eskaini ditu ikusgai duzun hitzaldian.


Kortezubiko frontoia eta probalekua zabaldu dituzte - Busturialdeko Hitza : Busturialdeko Hitza\nKortezubiko frontoia eta probalekua zabaldu dituzte\nPandemiaren aurreko baldintzetan zabalduko dituzte frontoia eta probalekua. Kortezubin erroldatutakoen txartelak automatikoki aktibatuko dira.\nKortezubiko frontoia eta probalekua zabalik daude, pandemiaren aurreko baldintzetan. Hala, Kortezubin erroldatutakoak 08:00etatik 22:00etara erabili ahalko dituzte.\nUdalak zehaztu du herrian erroldatutakoen txartelak automatikoki aktibatuko direla; arazoren bat sortuz gero, udalarekin harremanetan jartzea eskatu dute.\nFrontoia eta probalekua astelehenetik barikura 19:00etatik 22:00etara erreserbatu ahalko dira. Probalekua jardueraren arabera erreserbatuko da, bakoitza prezio batekin. Herri kirolak egiteko 3 euro, asto eta zaldiek entrenatzeko 6 euro, eta idiekin aritzeko, berriz, 10 euro. Pilotalekua ere erabili ahalko da, eta hori erreserbatzeko bi euroko prezioa jarri dute.\nJakinarazi dutenez, ekintzak burutzerakoan errespetatu egin beharko dira osasun agintariek COVID-19a prebenitzeko ezarritako segurtasun eta higiene neurriak, bereziki maskara erabiltzearen eta gutxienez metro eta erdiko segurtasun distantzia mantentzeari buruzkoak.


DeKalb konderria (Tennessee) - Wikipedia, entziklopedia askea.\nDeKalb konderria (Tennessee)\n788,25 km2 (%92.51)\n63,82 km2 (%7.49)\nDeKalb konderria (ingelesez: DeKalb County) Tennesseeko konderri bat da, Ameriketako Estatu Batuetan. Hiriburua Smithville da. 2010eko zentsuaren arabera 18.723 biztanle zituen, DeKalb kilometro koadroko azaleran.\nDeKalb konderriak 852,07 kilometro koadro ditu. Horietatik 63,82 ura dira. Beste 788,25 lurra dira. Biztanleria dentsitatea 21,97 da.\n2010eko zentsoan bizi ziren 18.723 pertsonetatik 18.219 txuriak edo hispanoak dira. Horietatik hispano edo latino kategorian 1.239 dira. 233 beltzak edo afroamerikarrak. 35 amerikar natiboak ziren eta 2 Hawaii edo Pazifikoko irletako natiboak. 48 asiarrak ziren. Bestelako arraza bat kategorian 16 biztanle daude. Bukatzeko euren burua arraza bat baino gehiagotan 170 pertsonek kokatzen zuten.\nFitxategi:USA DeKalb County, Tennessee age pyramid.svg


Egunkaria, lurretik - Munduko martxa\nHasiera » Berri » Sakatu oharrak » Egunkaria, lurretik\n18 / 11 / 2019 18 / 11 / 2019 arabera Antonio Gancedo\nTiziana Volta Cormio-k egunkari honetan, lurretik idatzita, Munduko Martxaren lehen itsas ibilbidea nola jaio zen kontatzen du.\nTiziana Volta Cormio, Mar de Paz Mediterraneoko Proiektuaren Nazioarteko Koordinazioko taldeko kideak, lurrean idatzitako egunkari honetan kontatzen digu nola sortu zen Munduko Martxaren lehen itsas ibilbidea.\nHau da gertatu zena: zailtasunak, lortutako helburuak, bilerak, ustekabeko gauzak ...\nGure lehen itsas martxa. Irailean La Nave di Carta elkartearen Lorenza ezagutu nuenean, dagoeneko mezu elektroniko sorta luze bat trukatu genuen proiektua amaitzeko.\nEsan zidan "itsasoz dena desberdina dela, liluragarria baina desberdina".\n"Noski" pentsatu nuen, baina orain bakarrik ulertu nuen Banbuaren irteera eta hamabost egunetara hasi nintzen konkretuki ulertzen.\nItsasoa martxoa, nahiz eta lurrean gertatzen ari zaidan bezala jarraitzen duenarentzat, esperientzia paregabea da, batez ere egunetik egunera klima aldaketa bizi dugun une honetan.\nGogoan dut Genoako urriko 27, jokoaren eguna. Beroa zegoen, garai hartan guztiz ezohiko beroa. Banbu taldekoek itsasontzian sartzea lortu zuten. Niretzat lehenengo aldia izan zen, nire oreka beti ezegonkorra zelako.\nPlazer bat zen komandanteak, tripulazioa eta itsasoan bakearen manifestariak topatzea. Elkarrekin pentsatzen dugu nola aurkeztuko ziren portutik portura egingo ziren erakusketak; Volanteak, azken xehetasunak.\nMartxoko banderaren betile bat josten ere aurkitu nuen.\nEz genuen pentsatu betileak behar zirenik bandera itsasontzian altxatzeko.\nEta ondoren museoaren aurrean amarra eta ostalaritza eskaini zigun Maurizio Daccà del Galatarekin egin genuen bilera.\nGalataren aurreko ostalaritza eskertzen dugu eta Bakearen eta Indarkeriaren Lehen Mundu Martxaren liburua oparituz, gure arteko lankidetza baten hasiera izango dela espero dugu. Itsasoa beti bezala protagonista bikaina izango da.\n17.00: XNUMXak dira. Itsasontziak aurreikusitakoa baino lehenago irten behar du. Ordu aldaketa dator, hobe da aurreikustea. "Kaixo Bamboo, dena guk espero dugun bezala doa, bakea lortzeko itxaropen mezulari hori izan zaitezke, gu guztion arteko batasunaren hasiera, Mendebaldeko Mediterraneoan barrena egiten duzun bidaian topatzen duzunarekin"\nGenoa eta Marsella artean\n"Eta ona da itsasoaren gogortasuna aurreikusi izana" Genova eta Marsella arteko zatian iristen zaizkidan irudiak eta bideoak ikusten ditudala uste dut. Urduri nago, asko.\nItsasontziko izaki horiek egiten ari diren ahalegina pairatzea merezi duen ala ez pentsatzen hasten naiz. Zalantzarik gabe, bakea, zenbait indarkeriarik eza baina ...\nEta gero esaldi lasaigarriak jasotzen ditut, ulertzen naute itsasoa ere hori dela, etengabeko konfrontazioa non une oro dena izan daiteke eta denaren kontrakoa, non ur zurretatik ikusten den izurde bat lasai batean irristatzen den etorri eta joaten den. .\nLasaitu eta Banbua Marsella lasaira etortzen uzten dut.\nGure ibilbidean sartu genuen azken etapa izan zen. Ez zuen inongo helburutzat Frantzia ukitzea. Dena Bartzelonan Bakearen Itsasontziak izandako topaketari buruz ikasi zen.\nOlympique de Marsella apustua zirudien, tokiko egoeraz ez bainekien asko. Afrikara joateko proposatu zidan Martinek, Marierekin harremanetan jartzeko gomendatu zidan.\nLehen aldiz entzun nuenean, geure buruari esan genion "ahal duguna antolatzen saiatuko gara" ... Bakeari buruzko abestiak inoiz ez ditugu entzuten, beraz parte hartzen dugu. Momentu sinpleak baina oso sentikorrak.\nHau da gure bidaiaren espiritua. Ez dugu "hit and run" uneren bila ari, etengabeko elkarrizketa eta konfrontaziorako oinarriak sortzeko baizik.\nZein zirraragarria mundu osoko bakeari buruzko haurren marrazkien argazkiak Peace Boat gelan ikustea (berehala zuzentzen naiz "The Colors of Peace" elkarteko presidenteari, ilusioz erantzuten duena.\nLorenza eta Alessandrok irudiak, bideoak bidaltzen jarraitzen dute etengabe eguneratuta edukitzeko, urruti baina gertuko.\nOntziaren eta itsasontziaren arteko elkargunea arrakastatsua izan da.\nDena hasi zen joan den uztailean Rafaelekin izandako elkarrizketan, Milanen zegoela "Arma Nuklearren Amaiera" filmaren Italiako estreinaldian.\nPresenza dokumentalaren irudiak, Accolade 2019 Saria, gela horretan barrena dabiltza.\nNarikoren lekukotza, Hiroshimako eta Nagasakiko Bakearen zuhaitzetatik bidaiaren istorioa kontatzen duten Francesco Folettiren argazkiak.\nGlaze ospetsua: New Yorken egun berean 1945-eko abuztuko eraso atomikoek bizirik zituzten zuhaitzen dokumental eta bideo erakusketa beraren proiekzioa antolatzea lortu genuen. Urruna baina hurbila.\nPozten zen garaia, baina zoritxarrez nire burua beste nonbait zegoen, Tunisia eta eguraldi txarraren iragarpenak eta berriro ere larritasunak eraso egin zidaten. Zer egin\nPozten zen garaia, baina zoritxarrez nire burua beste nonbait zegoen, Tunisia eta eguraldi txarraren iragarpenak eta berriro ere larritasunak eraso egin zidaten. Zer egin Itsasoko martxoak pazientzia izaten irakasten ari naiz, nire emozioak, nire beldurrak ere gidatzen.\nBartzelona eta ...\nMarco komandanteak ohartarazi dit: irrati isiltasunean 48 ordu inguru egongo dira. Itsasoaren baldintzak konplexuak dira, baina Tunisira iristen saiatuko dira.\nBi gau lo egin gabe igaro nituen. Noizbehinka ipadarekin bilatzen nuen www.vesselfinder.com... ezer ere ez. Del Bamboo Bartzelonatik gertu dagoen kokaleku bat ... Itsaso zakarra beti.\nBigarren Mundu Martxako sustatzaileen batzordearekin, Tunisiako etapa koordinatzeko une batzuk izaten saiatzen gara. Bere lehenengo nahia gogoan dut Mediterraneora bidean itsasontziari ongi etorria emateko.\nMezu elektroniko bat bidali eta "Ustekabeko aukera" egiaztatzen dut. Hortik aurrera etengabeko seinalea, noiz agertuko zen berriro Bambua? Halako batean, ostirala, hilak 4, goizeko 10: 8etan, mezu elektroniko bat bidaltzen dut "Jada ikusgai daude Sardiniako ipar-mendebaldean", erantzuten dit norbaitek.\nNon geldituko dira? Asinara golkoan ikusten ditut.\nBanbuak Cagliari ur lasai eta epeletara iritsi ziren larunbat arratsaldean 9 larunbat arratsaldean.\nKomandanteak, tripulatzaileak, itsasoko bake ibiltariak ia lau egun itsaso oso gogorraren ondoren agortu ziren.\nAzkenean atseden hartzeko eta berreskuratzeko leku batean gelditu zen.\nUstekabeko baina alaia den etapa, esanahi handiko uneez josia, baina batez ere orain falta den giza dimentsioaren birmoldaketa.\nBakearen eta Indarkeriaren aldeko Mundu Martxa hau posiblea da gizakiak daudelako, zer egin eta zer funtzio betetzen duten. Garrantzitsua da martxoan gizateria jartzea.\nTunisia atzeratu egin da. Horra joango gara bigarrena amaitu aurretik Munduko martxoa (8ko martxoaren 2020a). Kontaktu guztiei jakinaraziko zaie, baina bitartean aukera berriak irekitzen ari dira Sarda lurreko ustekabeko geldialdiarekin.\nEgunak igaro egiten dira, denbora etengabe eboluzionatzen da ordu batetik bestera, hain ohizkoa ez den modu batean edo, hobe esanda, ohiko moduan igarotze klimatiko handiko une honetarako.\nEtapa berriarekin, zer gertatuko den jakiteko zain gaude, Palermo. Dena aurreikusita dagoen bezala espero dugu.\nHaurrek hilabeteak daramatzate Naval Ligak beso zabalik jasotako bake itsasontziaren zain.\nBaina erantzunak emango dizkigun itsasoa izango da, izaera adeitsu eta etsai hori, gure benetako dimentsioa gogorarazten diguna.\nRecoleta alkateak TPAN sinatzen du\n1 iruzkin "Egunkaria, lurretik"\nPingback: Munduko Martxaren Buletina - 12 zenbakia - Mundu Martxa


BKL saskibaloia - Goierriko Hitza : Goierriko Hitza\nAzken hilabeteotan oso gertutik jarraitu ditugu gizonezkoen senior taldeak, BKL Usurbe gizonezkoekin batera lehiatzen ari diren bakarrak baitira. Beste taldeen errutina ezagutzeko, Oskarrekin bildu gara...\nCAMPUSERAKO IZEN-EMATEA ZABALIK\nBaloiak aurrera jarraitzen du eta ez da inora joango, senior nazionalaren lehen taldeak agertokia errepikatuko baitu. Joan den astean Loiola Indautxu Deustuko Unibertsitatearen aurka jokatu...\nAMAREN EGUNERAKO BASKET ERRAZIO BIKOITZA\nJon Lekuonaren taldearekin inauguratuko dugu maiatza Antzizarren. Arri BKLk Loiolako talde bizkaitarraren aurka jokatuko du goizeko 11: 30etan, Federazio Kopako bigarren jardunaldiko partidan. Partida zuzenean...\nARROPAREN LEHEN ESKAERA EGIN DA\nDuela aste batzuk Beasaingo BKL klubak hiriko arropa linea berria aurkeztu zuen, 3 kamiseta eta 3 jertse dituena. Joan den apirilaren 24a izan zen eskaera...\nBKL-ren informazio bilera, maiatzaren 24an\nSaskibaloi asteburu betea Antzizar Kiroldegian\nGipuzkoako Partaidetzako Infantil eta Kadete neskeen txapelketak jokatuko dira larunbatean eta igandean. Senior mutilek denboraldiko azken partida jokatuko dute eta senior neskek azken aurrekoa.\nBKL-eko senior mutilek Antzizar Kiroldegian jokatuko dute bihar\nIkusi BKL saskibaloi taldeko asteburuko partiden karteldegia.\nBKL-eko senior mutilek Hernani Tecnumen aurka jokatuko dute bihar Antzizar Kiroldegian\nBKL Formakuntza: Oinarrizko “RCP” eta “DEA” erabilera.\nBKL-ko senior mutilek bigarren itzulia hasiko dute bihar Zarautzen. Senior neskek atsedena dute. Ikusi asteburuko partida guztiak.\nBKL saskibaloi taldeko senior mutilek irabazi egin dute San Cerninen aurka; senior neskek, berriz, galdu. Ikusi asteburuko emaitza guztiak.\nBKL saskibaloi taldeko senior neskek Antzizar Kiroldegian jokatuko dute bihar, 18:00etan. Ikusi gainerako partiden ordutegiak.\nBKL saskibaloi taldeko mutilek garaipena lortu zuten asteburuan; senior neskek galdu egin zuten. Ikusi asteburuko partiden emaitza guztiak.\nBKL saskibaloi taldeko bi talde nagusiek Antzizar kiroldegian jokatuko dute larunbatean: senior neskek Bera Bera taldearen aurka 11:30ean, eta senior mutilek 18:00etan Rodamientos Ariztiren aurka....


Laguntza berezia jaso du Topaguneak Euskaraldia garatu ahal izateko | El Diario Vasco\nGipuzkoaLaguntza berezia jaso du Topaguneak Euskaraldia garatu ahal izateko\nHerriz herri ari dira euskaltzale taldeak Euskaraldia prestatzen. Argazkia iazko Euskararen Egunean egin zen, Elgoibarren. / ASIER\nEuskararen erabilera sustatzeko kanpaina dela eta, 65.000 euroko laguntza emango dio Foru Aldundiak, iaz baino 35.000 euro gehiago\nMiércoles, 16 mayo 2018, 10:53\nGipuzkoako Foru Aldundiko Gobernu Kontseiluak erabaki du Euskaltzaleen Topaguneari 65.000 euroko diru laguntza ermatea, iaz baino 35.000 gehiago, hizkuntza berdintasunaren alde egindako apustuaren baitan. Euskaraldia ekimenaren garapenean Topagunearen jarduna babestea izan da diru laguntza handitu izanaren arrazoi nagusia.\n«Foru Aldundiak euskararen erabilera soziala sustatzeko duen politikaren barnean, oso garrantzitsua da Topaguneak egiten duen lana Gipuzkoako eskualde nahiz herrietako euskara elkarteak sustatzeko, sektorea sendotu eta indartzen laguntzen baitu», Imanol Lasa Gipuzkoako Aldundiko bozeramaileak adierazi duenez.\nElkarlanaren bitartez, Topagunearen berregituratze langintzaren esparrua indartu eta garatu nahi da. Izan ere, eraldaketa sakon bat gauzatzen ari da bere ikuspegian eta antolamenduan euskararen normalizazioa lurralde osora hedatu nahirik, lankidetza bilatuz helburu berarekin diharduten erakunde eta gizarte eragileekin, eta egiteko hori ahalik eta modurik eraginkorrenean jorratzeko.\nEuskaraldia ekimenaren garapenean Topagunearen jarduna babestea izan da diru laguntza handitu izanaren arrazoi nagusia. Aurtengo azaro eta abendu bitartean izango da Euskaraldia. Euskararen alde herriz herriko dinamika bateratuak sustatuko dira, euskalgintzako eragile lokalak erdigunean kokatuta, eta federazioaren baitan komunikazio tresnak eta interakzio ekimenak indartuko dira, euskaldun antolatuak bizkortzeko eta hauen mugimendua sendotzeko.\n«Euskara elkarteen eragin esparrua gizarte eremu guztietara zabaltzea bada ere, lehentasunez norbanakoen hurbileneko erabilera askeko guneetan eta aisialdian lan egiten dute, familian, eskolaz kanpoko jardueratan, lagun artean, kulturgintzan eta hedabideetan. Gertutasun horrek balio handia ematen dio haien lanari, eta horregatik da ezinbestekoa jarduera hori babestea», esan du Lasak.\nRenfe se incorpora al uso del billete único y ofrecerá las bonificaciones de la Mugi GuraSOS-ek uste du «gaindituta dela errauste-plantaren beharraren eztabaida»


Aktoreok – Lanartea\nLoraldiaren udako olatua Lekeitiora heldu da\nLoraldia Udako Ola abian da gaurtik larunbatera bitartean. Gazteei zuzendutako sormen-egonaldia egingo da bertan, baina baita emanaldiak ere.\nKultur baratzeko zazpi loreren bizipenak\n2022-06-20 2022-06-21 Lanartea\n‘Loreak belaunetan. Kulturaren zazpi ahots gazte’ dokumentalaren aurrestreinaldiak egingo ditu asteon LANARTEAk: Donostian lehena, Teila Fabrikan, gaur, 18:30ean; Bilbon bigarrena, etzi, Bira kulturgunean, 19:30ean.\n2022-06-09 2022-06-15 Lanartea\nEuskarazko langile profesionalen elkartearen ordezkaritza batek Kultura Batzordearen bilkuran hartu du parte.\nGaur hasi eta igandera bitartean, Zarautzek bederetzigarrenez hartuko du Literaturia jaialdia. Hiru egunez, ‘Piztia. Aurkitzeko, baretzeko, pizteko’ lelopean, idazleak, argitaletxeak eta irakurleak elkartuko dira herriko zenbait gunetan.\n1 2 Hurrengo albisteak»


Gaua haurrei abestua\n2princesesbarbudes talde kataluniarrak plazaratutako Enciclopèdia baixeta de la nit diskoaren euskarazko egokitzapena da Gaueko entziklopedia koxkorra. Gaztelupeko Hotsak diskoetxearekin kaleratu dute gaua hizpide duen disko-liburua, eta Maialen Lujanbio eta Joseba Tapiaren laguntzarekin.\nHelena Casas eta Marc Marcé dira bi printzesa bizardunak. Pilarik gabeko jostailu tresnez egiten dute musika, familia eta haurrei zuzendutako ikuskizunetan zabaltzeko. Estreinako ikuskizun-diskoa, Cançons i rimetes, Kataluniako musika tradizionaleko bertsioez osatu zuten. “Bigarren honetan, gure abestiak sortu nahi genituen, eta ikuskizuna eratzeko abesti guztiak gai baten bueltan jostea pentsatu genuen; kasu honetan, gaua”, azaldu du Casasek.\nAzken urteetan euskara ikasi du Casasek Bartzelonako Hizkuntza Eskola Ofizialean, eta hortik etorri da proiektua euskarara egokitzeko asmoa. Ainhoa Aranburu izan da haren irakasle eta bien artean ekarri dituzte testuak euskarara. Halaber, Aranburuk zuzendu du Casasen ahoskera eta euskararen musikaltasuna. Disko-grabaketa batera egitea “erronka eta jostaketa” izan dela diote, eta haatik, Aranburu egitasmo honetan hirugarren printzesa bizarduna bilakatu dela. Disko-liburuaren formatua Casasek berak ilustratutako albuma da.\nTapia eta Lujanbio\nEuskal musikaz interesatu zen Casas, eta horrela ezagutu zituen Maialen Lujanbio eta Joseba Tapia, proiektuan parte hartu duten bi kolaboratzaileak. Hain zuzen, bere ibilbide musikalean Tapiak esangura handia izan duela dio kataluniarrak: “Tapia eta Leturiaren kontzertu batean, panderoa jotzen ikusi nituenean hasi nintzen perkusioa ikasten. Euskal folklorearekin zerikusirik ez duten erritmoak jotzen hasi nintzen panderoarekin, eta aurrerago, Euskal Herrian elkarrekin jo genuen kontzertu batean”. Disko-liburu honetan, Tapiak jostailu-trikitiarekin pasarte bat jo eta ahotsa jarri die zenbait kanturi.\n“Maialen Lujanbio, berriz, Ainhoa Aranbururen bitartez ezagutu genuen eta letra bat idatziko ote zigun eskatzera ausartu ginen”, azaldu du Casasek. Honela, bertsolariak diskoko azken kantuko hitzak landu ditu, Ondoloin abestiarenak. Bestalde, Xavi Grimau poeta kataluniarrak idatzi du Gaua marrazki bat da abestia.\n“Musika baxua jende baxuarentzat”\nModu horretan deskribatzen dute printzesa bizardunek egiten duten musika. Musika baxua, “xumea, minimalista eta ozenegia ez delako”. Garrantzitsua ahotsa izan dadila nahi dute, jostailuzko instrumentuak lagungarri gisa erabilita. “Haurrak jaten oinarrizko elikagaiekin hasten direnean bezala da; ez dugu nahi grabaketa ugari eta ordenagailuz egindako baseak dituen musika sortu haurrentzat”, adierazi du Casasek.\nTaldea osatu aurretik, bai Casas eta bai Marcé, pop-taldeetan aritu ziren, eta familientzako musika egiten hastean antzeko melodiei eutsi diete, “pop estetika minimalistaz poesia letra burutsuak interpretatuz”.\n“Letra irekiak egin nahi ditugu, ez dena esanda dakartenak”, dio Casasek. Hamahiru abestietako hitzekin gauaren inguruan igorri nahi duten mezua ez dela bat eta bakarra diote, zerbait anitza eta norberarendako berea izan daitekeena baizik.\nHaurrendako poesia idaztea gai zaila dela dio Casasek, “txepelegiaren eta konplikatuegiaren” arteko oreka aurkitu behar delako. “Haurrak ez dira inozoak, ez dugu pedagogia egin nahi”.\nGaueko entziklopedia eszenan\nDurangoko Azokan estreinatu du 2princesesbarbudes-ek Gaueko Entziklopedia Koxkorra ikuskizuna, eta oraingoz, beste eszenaratze bat baino ez dute egin Bartzelonako Euskal Etxean. Hala ere, Herrialde Katalanetan diskoak izan duen harrerarekin gustura azaldu dira: “Jendeak aurreko proiektutik ezagutzen gintuen eta disko-ikuskizuna zabaltzea erraztu egin du horrek”.\nEuskal Herrian izango duen erantzunaz zalantza handiagoa du Casasek: “Ez dakit nola joango den, esan didate haurrentzako musika ez dela oso ohikoa, eta beldurra dut kontu serioegitzat hartuko ote den”.\nAsmakizunak, teleskopiotik ikusitako irudiak, fanfarre errumaniarra, ametsak, argiak eta beste erabiltzen dute Gaueko entziklopedia koxkorra eszenaren gainean jartzeko. Plastikozko tronpeta, gitarra arrosa eta igel-maraken pareko instrumentuez sortzen dute musika, “tropikoko zein ekialdeko erritmoez” aberastua. Hitz gutxitan, familia osoarentzako ikuskizuna, poesia zertzelada eta antzerki-elementu xumeekin jantzia.


Kolesterola ona eta txarra: osasunean duen eraginari buruzko zalantza ohikoenak | Consumer\nENRICA erakundearen datuen arabera, espainiarren erdiek baino gehiagok dute kolesterol-maila altua, baina %54 ez dago diagnostikatu gabe. Zenbat dakizu osasun-arazo horri buruz?\narabera: Asteartea, 2021eko abuztuaren 10a\nKolesterola izatea txarra da\nGezurra. Kolesterola izatea ez da txarra; aitzitik, ezinbestekoa da. Gantza hori gorputzak egunero ekoizten eta erabiltzen du, bere funtzioa baitu: zelulen mintzen funtsezko osagaia da, sexu-hormonak eta estresarekin (kortisola) zerikusia dutenak sintetizatzen laguntzen du, beharrezkoa da D bitamina sintetizatzeko, eta bilisaren osagai nagusia da, ezinbestekoa baita gantzak digeritzeko. Arazoa da oso maila altuak izatea, osasunerako kaltegarriak baitira.\n• Lotura dago kolesterol-maila altuen eta miokardioko infartuaren artean\nEgia.Bihotzaren Espainiako Fundazioaren arabera, odolean 240 mg/dl kolesterol baino gehiago duten pertsonek 200 mg/dl baino maila baxuagoa dutenek baino bi aldiz arrisku handiagoa dute bihotzekoa izateko. Espainiako Kardiologia Elkarteak egindako azterlan baten arabera, infartua izan duten pertsonen % 40k ez du lortzen kolesterol txarra 70 mg/dl-raino murriztea (adituek maila hori markatzen dute istripu kardiobaskularra izan duten pertsonentzat). Beste datu kezkagarri bat da, Espainiako Nutrizio eta Arrisku Kardiobaskularraren Azterlanaren arabera (ENRICA), espainiarren erdiak baino gehiagok kolesterola altua duela, baina horien %54 diagnostikatu gabe dagoela.\nBalio handiak kolesterola duten elikagaien errua dira\nGezurra.Elikadurak zerikusi handia du kolesterol-mailarekin, baina ez elikagaiek duten gantz-kantitatearekin. Egia da iristen zaigun kolesterolaren zati txiki bat dietaren bidez iristen dela, baina odoleko kolesterolik gehiena gure organismoak berak sortu duenetik sortzen da (gibelak egunean 800 mg kolesteroletik 1.500 mg arte ekoizten du).\nGorputza gai da kolesterolaren ekoizpena bere beharren arabera kontrolatzeko. Horrek esan nahi du pertsona osasuntsu batek dieta osasungarria egiten badu, oreka ezin hobean daudela haren mailak: elikadura-kolesterol gehiago kontsumitzen badu, gorputzak gutxiago egiten du. Aitzitik, dietaren bidez gutxiago hartzen badugu, gibelak gehiago ekoitziko du. Beraz, kolesterola berez duten elikagaiak jateak (arrautza ertain batek 200 mg ditu, eta oilasko-xerra batek, 85 mg inguru) ez du eragiten maila askorik. Kolesterol altua izatearen eragile nagusia gure gorputzak egiten duena da, gure gantz-erreserbetatik abiatuta.\nKoipe horiek koipe saturatuak eta azukreak maiz jatearen ondorioz sortutako gehiegizko kaloriaren ondorioz sortzen badira, odoleko kolesterol-mailari eragingo diote. Gantz horiek, aldiz, asegabeen erreserba batetik baldin badatoz, hala nola oliba-olioaren azido oleikotik edo arrain edo itsaskien omega 3tik (kolesterolean oso aberatsak diren elikagaiak), kolesterol txarra murriztu eta ona handituko dute. Beraz, kolesterol dietetikoa ezabatzen saiatu beharrean, jaten ditugun gantz saturatuen maila murriztu behar da.\n• Kolesterola arazo genetikoa izan daiteke.\nEgia.Pertsona baten kolesterola gene-kopuru handi batek kontrolatzen du, eta horiek guztiak gurasoengandik seme-alabengana transmititzen dira. Adibidez, kolesterol-maila oso handia eragiten duten gaixotasun genetikoak daude, hala nola familiako hiperkolesterolemia. Kalkuluen arabera, 100.000 bat espainiarrek dute, nahiz eta gehienek ez dakiten. Familiako joera horrek okerrera egin dezake gantz ugariko dieta bat kontsumitu ohi bada, gehiegizko pisua badu edo bizimodu sedentarioa badu.\nHaurrek hiperkolesterolemia izan dezakete\nEgia. Haurretan, kolesterola altutzat hartzen da guztizko kolesterola 170 mg/dl-tik gorakoa denean edo 110 mg/dl-tik 129 mg/dl-ra bitartekoa denean. Hiperkolesterolemia txikia denean, faktore genetikoa erabakigarria da. Pediatrak jarraipena egiten du bi urtetik aurrera, odol-analisia maiz eginez eta elikadura kontrolatuz. Baina haur batek kolesterol-maila handia ere izan dezake, obesitatea, diabetea, giltzurrunetako gaixotasunak edo hipotiroidismoa direla eta. Kasu gehienetan, prebentzio-neurriak hartzen dira: gantz aseak hartzen diren kontrolatzea eta ariketa sustatzea. Kasurik larrienetan baino ez da farmakoekin tratatzen.\nKolesterola jaisten laguntzen duten elikagaiak\nGezurra. Merkatuan landare-esterolez aberastutako produktu asko daude, kolesterola eta, horrekin batera, gaixotasun koronarioaren arriskua murrizten dutenak. Markek erakargarri horiek erabil ditzakete; izan ere, ikerketa zientifiko batzuek frogatu dute zenbait esterol-dosik (berduretan, frutetan, fruitu lehorretan, arto-olioan edo ekilorean modu naturalean dauden molekulek) odoleko kolesterol-maila jaisteko gaitasuna dutela.\nBaina, kolesterol txarra murrizten duen efektua izan arren, ez dago baieztapen zientifikorik berez bihotz-hodietako istripuak izateko arriskua jaitsi egin dela, eta, beraz, ondorio hori dieta osasungarri baten eta ariketa fisikoaren bidez lortutakoarekin batzen da beti. Adituek ez dute uste esterolez aberastutako produktuak erabilgarriak direnik kolesterol-maila normalak dituzten pertsonentzat, ezta arrisku kardiobaskularra duten pertsonentzat ere. Baina produktu horiek ez diete kalterik egingo


Otsailak 22: Lenny Kuhr | Eduplaneta Musical\nOtsailak 22: Lenny Kuhr\nPublicado el 22 febrero 2013 por biotzf\nLenny Kuhr kantante eta konpositore holandarra da, 1950eko otsailaren 22-an jaio zen Eindhoven-en.\nBere abeslari ibilbidea 1967an hasi zen herbeheretan, abestiak interpretatuz “chanson” frantsez tradizioan.\n1969an herbeherak errepresentatu zituen eurobisionen, berak idatzitako De troubadour abestiarekin.Lehenengo lau irabazleen artean geratu zen urte hartan.\n1970. hasieran oso ospetsu egin zen Frantzian Jesus Christo abestiarekin,eta Georges Brassens show-etan abestu zuen.\nEra berean Frantziako “Festival de viña del mar”-ean lehiatu zen 1971ean, bigarren postua eskuratuz Si tanto mejor abestiarekin.\n1980-an arrakasta handiena lortu eban herbeheretan Visite abestiarekin. Abesti hau “Les poppis” taldearekin abestu zuen.


Musikoterapia tailerra eta autodefentsa ikastaroa prest Donezteben - Erran.eus\nTtipi-Ttapa 2017-03-14 16:07 Gizartea Malerreka Doneztebe\nHaizea Loira adituak eskainiko du musikoterapia lau ortziralez eta Emagin elkarteak autodefentsakoa hilaren 25ean\nMusikoterapia tailerra antolatu du Doneztebeki Udalak eta Haizea Loira musikoterapian adituak eskainiko du. Autodefentsa ikastaroa Malerrekako Gazte Asanbladak eta Mankomunitateko Prebentzio batzordeak elkarlanean antolatua da. Emagin elkarteak eskainiko du.\nMartxoaren 25ean eskainiko du Emagin elkarteak autodefentsa ikastaroa kiroldegian. | Ikusi handiago | Argazki originala\nEmakumeentzat Musikoterapia tailerrean emakume izatean sakontzeko aukerak eskaini nahi da. Martxoaren 17, 24, 31n eta apirilaren 7an burutuko da, gaueko 8etatik 9:30era. Apuntatzeko alkatetza@doneztebe.eus helbidera idatzi behar da edo 659379917 telefonora deitu behar da (Leire Ortuoste). Tailerraren prezioa 10 eurokoa da.\nTailer honen xedea, emakumea osatzen duten aspektuetan miatzea da, esperientzia musikalen bidez autoezagutza eta norbere potentziala garatzea bultzatuz, norberaren emozioekin eta besteenekin topatzea ahalbidetuz eta jabekuntza prozesua sustatuz.\nMusika, irudi eta dantzaz baliatuta, pentsamendu eta kezka desberdinen miaketa eta adieraztea eragingo da, hauekiko norberak eskura dituen aukerak zabaldu asmoz. Helburu nagusiak, ingurune ziur batean ezagutzea, askatasunez adierazteko gune bat edukitzea, entzuna izatea, norbere konfiantza indartzea eta musikarekin zein beste pertsonekin eratutako harremanen bidez norbere buruaz jabetzen jarraitzea da.\nMartxoaren 25ean, kiroldegian goizeko 9etatik 15etara burutuko da. 6 orduko ikastaro honetan arlo psikologikoa eta teknikoa landuko dira. Apuntatzeko Malerrekako Mankomunitatera deitu behar da, (948 451746 telefonora). Ikastaroa dohainik eskainiko da.\nMalerreka / Gizartea\nSunbillako tunelean txandaka bidea emanen dute datozen hiru hilabetetan\nOraindik zutik dirau Iturengo Igerizarretako presak\nJubiloteka zerbitzua eskainiko da udazken honetan Malerrekan\nHaur eta Lehen Hezkuntzako ikastetxe berri bat eraikiko dute Iturenen\nSagardia-Goñi familiari omenaldia\nGazteluko hilerrian lurperatze duina izan du Sagardia Goñi familiak\nMalerrekara joan da hondakinen egutegiko hirugarren saria\nArbolaren bueltan festa giroa nagusi Zubietan\nSagardia-Goñi familia omenduko dute Gaztelun irailaren 2an\nEzkurrako bestetan aizkora desafioa eta txapelketa izanen dituzte


304 Basoaren sekretuak ikertuz. :: ikasi :: Udako Euskal Unibertsitatea\n304 Basoaren sekretuak ikertuz.\nHasiera-data: 2011(e)ko otsailaren 11a\nAmaiera-data: 2011(e)ko otsailaren 23a\nIkastaro hau astelehen eta asteazkenetan (otsailak 14, 16, 21, 23) izango da.\nBasoak ez du ezer ezkutatzen, nahiz eta guri sekretuak dituela iruditu. Begiratzen ikasi behar da, besterik ez. Basoak hortxe du guztia, gure begien aurrean. Oraina eta iragana ikusten zaizkio; etorkizuna igarri ahal zaio. Gizakiak basoa nola ustiatu zuen erakusten digu; norekin –animalia, landare, onddo- bizi den esaten digu; klimak, kutsadurak, ustiaketak eta abarrek nola eragiten dioten salatzen digu; dagoen tokia zergatik aukeratu duen xuxurlatzen digu; alegia, sekretuak airean dituen inguru gozagarriak dira basoak. Eta ikastaroan ikasiko dugu begiratzen, modu hotz batez –neurketak eginez, adibidez- zein modu epelago batez, subjektibotasuna erabiliz. Ekosistemak, jasangarritasuna, metodo zientifikoa eta horrelako hitz potoloak modu jostagarrian ikusiko eta ikasiko ditugu, taldeko lana bultzatuko duten talde dinamikak erabilita.\nArantxa Txintxurreta Agirre\nBiologian litzentziatua, ekosistemak espezialitatean. UEUkidea.\nBasoari buruzko ezagupenak sendotu eta sakondu: zuhaitz-multzotik haratago, elkar lotutako osagaien sistema konplexua ulertzeko tresnak eskaini.\nGizakia eta basoaren arteko lotura aztertu, gaur egungoa zein garai batekoa: basoen ustiapen anitza; basoak irakurtzeko oinarrizko ezagupena landu. Baso-kudeaketa jasangarriaz mintzatu.\nBasora joateko planifikazioa landu.\nMetodo zientifikoa praktikan jarri: jakin nahia landu, galderak sortzeko; plangintza zein esperimentazioa bultzatu; ondorioak atera, eta ondorio guztiak -gustatu zaizkigunak zein gustatu ez zaizkigunak- adierazgarriak direla ikustarazi.\nMendi-irteeran, laginak hartzeko eta neurketak egiteko metodoak ikasi.\nMendiko-lana eta laborategikoa lan beraren bi arloak direla frogatu, mendian hartutako laginak eta neurketak laborategian aztertuz\nOndorioak ateratzeko talde dinamikak frogatu.\nLan eginez gozatzea; gozatuz maitatu egiten delako, eta maitatuz zaindu egiten delako.\nBaso ekosistemaren ezaugarri abiotikoak eta biotikoak.\nLandareen komunitateak eta dagokien fauna\nGizakia eta basoaren arteko lotura ekonomikoa/merkatal-lotura.\nKartografia, irteeraren antolaketarako: orientazioa, mapa topografikoak, krokisak\nLaginak hartzeko metodoak: jolasa, marrazkia, tranpak, landa-koadernoa, argazkiak, tresnak\nLaginak eta neurketak tratatzeko metodoak: esperimentuak, eztabaidak…\nMotibazioa, irribarrea, alaitasuna\nMetodologia parte-hartzailea eta dinamikoa izango da. Atal teorikoa-praktikoa izango du ikastetxean, eta gero ikastetxearen hurbileko baso eremu batera txangoa egingo da.\nIkastaroa 3 ataletan banatuko da:\nSaio teoriko praktikoa- kartografia eta landa koadernoa (atal teorikoa eta tailerra)- 2’5 ordu\nIrteera basora- ikuspen sistemikoa, lurra, landare komunitateak, fauna- 3’5 ordu eta erdi\nSaio teoriko praktikoa- laborategiko esperientziak- 2’5 ordu\nSaio teoriko praktikoa - ondorioak - 1,5 ordu\nIkastetxea Eskolako Agenda 21 proiektuan sartuta izatea.\nnatur zientziak, basoa, lurra, gizarte eragina


Kantu zaharren txapelketa antolatu du Basotxok - Aretxabaleta - Goiena.eus\nKantu zaharren txapelketa antolatu du Basotxok\nMirari Altube 2009-10-30 14:05\nBasotxo erretiratuen elkarteko zuzendaritza batzordeak kantu zaharren txapelketa egingo du. Abenduaren 1ean jokatuko dute eta bazkide guztiak animatu gura dituzte sasoi bateko kantuak gogorarazi eta kantatzera.\nBasotxoko erretiratuek dituzten dohainak erakusteko bide bat izan daitekeela uste dute antolatzaileek, baina beste helburu batzuk ere baditu txapelketak: iraganeko kultura espresioa bultzatzea; nagusi guztiek dituztela altxor interesgarriak erakustea; eta geografia eremu ezberdinetako giza taldeen kultura espresioak erakustea. Gainera poztasuna sortzeko bidea izan daitekeela txapelketa uste dute antolatzaileek: "Ematen duenaren eta hartzen duenaren artean poztasuna eta gogobetetasuna sor dezake".\nBakarkako txapelketa izango da eta edozein eratako kantuak abestu ahal izango dituzte Basotxoko erretiratuek, bai musikari dagokionez, bai gaiari dagokionez: "Garrantzitsuena da galtzeko bidean dauden sasoi bateko abestiak gogoratu eta berreskuratzea", diote zuzendaritzako kideek.\nBasotxon bertan jokatuko dute txapelketa abenduaren 1ean, martitzena, eta epaimahai bat osatuko dute kantarien lana baloratzeko. Sariak jasoko dituzte, gainera, hiru onenek: lehenengoak, 200 euro; bigarrenak, 100 euro eta hirugarrenak, 50 euro. Argibide gehiago gura dituenak Basotxora jo dezala.\nBestalde, abesbatza osatu dute Basotxoko kideek eta hamabostean behin elkartzen dira entseguak egiteko Jose Luis Errasti zuzendariarekin; aste honetan hain zuzen. Hurrengo saioa azaroaren 11n izango da (18:00) eta zabalik dituzte ateak kantatzea gustuko duten erretiratuendako.


Windows 8: zer berrikuntza dakartza? | Consumer\nWindows 8: zer berrikuntza dakartza?\nMicrosoftek ostiralean kaleratu zuen Windows 8, bere sistema eragilearen bertsio berritzailea\nEgilea: jordi 2012-ko martxoak 26\nWindows 8k Microsoft zure sistema eragilearen aurreko bertsioekin honetarako ordenagailuak Izan ere, ez dago modu horretara soilik bideratuta. gailuak, tabletetara eta sakelako telefonoetara ere bai. Zer da? aurrekoak baino bertsio arinagoa, ingurune grafiko handiagoarekin bisuala eta minimalista. Hala, Microsoft-ek erabiltzaileek esperientzia bera, erabiltzen duten gailua edozein dela ere. Ez bahitura, Windows 8 merkatuan salduko da txikia zortzi edizio desberdin bai enpresentzat bai erabiltzaileentzat etxekoak, ezaugarri eta funtzio desberdinekin . Hona hemen Microsoften sistema eragile berriaren berrikuntza nagusiak.\nBaita tabletetan ere\nWindows 8 izango da lehenengoa Microsoften sistema eragilea eguneratzea, ARM arkitektura duten prozesadoreentzako bertsio bat, tabletetara bideratua . Windows RT izenez ezagutzen da, eta ezin izango du exekutatu, ez eta exekutatu ere 64 biteko x86 arkitekturarako egungo aplikazioak emulatzea Intel. Hala ere, Microsoft-ek Office 13 suite ofimatikoko ARM.\nBertsio berri hau erabiltzaileen egungo ohiturei begira: ordenagailua, etxeetako entretenimendu- eta aisia-zentro gisa, eta edozein aplikaziotan eta dokumentutan sartzeko erabiltzailearen ekosistema digitalean konektatuta dagoen gailua, non dagoen zenbatu gabe. Horretarako, SkyDrive , Microsoft linean biltegiratzeko plataforma.\nMetroa, tamaina guztietarako ingurune grafiko berria\nMetroari dagokionez, Microsoftek kaleratzen duen kontzeptu grafiko berria intuitiboagoa da, eta teklatu batetik nahiz ukipen-pantaila batetik elkarreragiteko pentsatuta dago.\nBerritasun aipagarrienetako bat Windows 8 Metro izeneko ingurune grafiko berria da, gaurkotasuna Windows Phone 7ren parte da. Ingurune berri honetan, Windowsen portaera tradizionala, leihoak edo botoiak, barra horizontal batean minimizatzeko ez dute zentzurik, dena intuitiboago eta pentsatuago bihurtzen baita teklatutik nahiz pantailatik elkarreraginean aritzeko ukipenezkoa.\nMetroak hainbat aukera ematen ditu panel aktiboak, erabiltzaileen mahaigainean pertsonaliza daitezkeenak, edukietara sartzeko, sare sozialak eguneratzeko, ren disko gogorrean dauden nobedadeak eta aplikazioak gailua, edo Internetetik eskuragarri egotea. Edozein web orria panel batetik zuzenean sartzeko ainguratu daiteke, edo … ingurune grafiko berriarekin bateragarria den aplikazioa instalatu Windows 8. Horretarako, Microsoft-ek <ahref=”http://www.fayerwayer.com/2011/12/microsoft-reva-detalles/su-tienda-de-aplicaciones-para-windows/”–denda bat du. aplikazioena .\nIngurune grafiko horrek desplazamendu bidez edukiak bistaratzeko ezaugarria horizontala, erabiltzaile-esperientzia errazten duen teknika ukipen-pantaila duten gailuak, hala nola tabletak, baina mahai gaineko ordenagailuak dituzten erabiltzaileentzat gogaikarria izatea.\nBeste bat Metro pantaila partekatuaren ezaugarria da. Funtzio hau idazmahaia bi zatitan zatitzeko eta bistaratzeko aukera ematen die erabiltzaileei horietako bakoitzean eduki edo aplikazio bereizia. Gainera, Windows 8k lehenetsitako aukera batzuk ditu, hala nola informazioa meteorologikoa edo egutegia.\nInternet Explorer 10ekin\nMicrosoftek, Windows 8rekin batera, Internet Explorer 10en bi bertsio egitea erabaki du. Horietako batek ez ditu toki bateko flash-edukiak erakutsiko, orri hori Microsoft-en zerrenda zuri baten parte ez bada. Bertsio bikoitz horren arrazoia da Redmondeko konpainiak kontrol handiagoa izan nahi duela Interneten Windows 8-ko nabigatzaile lehenetsiarekin nabigatzeak ekarriko duen erabiltzaile-esperientziari buruz.\nMahaigaineko izkina aktiboak\nIzkinak ere baditu idazmahaiko aktiboak, hainbat pertsonatara zuzenean sartzeko aukerak. Goiko ezkerreko izkinak hau erakusten du: exekutatzen ari diren aplikazioak; behekoa, ezkerra; tradizionalki “hasi” botoia jarri da, aplikazioetarako sarbidea duen barra mugikor bat du. n pantailaren eskuinaldean, alboko barra batean mugikorra, izkinak zuzeneko sarbideak dituzte edukiak sareekin partekatzeko sozialak eta on line beste plataforma batzuk, bilatzailea eta konfigurazio azkarra.\nEskuratu nahi izanez gero Windowsen ohiko ingurune grafikoa, sistema eragileak badu ezaugarri hori, bat balitz bezala sistema gehiago aplikatzea. Hau da, “Mahaigaina” aplikazioa, dagokion paneletik ohiko modura aldatzeko.\nUSB 3.0 onartzen du eta denda propioa du\nWindows 8k USB 3.0 ataka bat izango du. Estandar hori berriro sartzean, erabiltzaileek hamar aldiz abiadura handiagoa izango dute fitxategiak gailu batetik bestera transferitzeko. Kalkulatzen da 2015erako merkaturatzen diren ordenagailu guztiek 3.0 estandar berria dutela, eta urte horretan bertan abiadura handiko bi milioi USB gailu berri saltzen direla.\nGainera, sistema eragile berriak aplikazio-denda propioa du, programak eta edukiak deskargatzeko eta erosteko, eta musika-hodei bat, abestiak erosteko edo disko gogorrean daudenak gordetzeko. Xbox kontsolarako pentsatuta dago plataforma hori, eta ordenagailuetarako ere erabilgarri egongo da.\nMicrosoft-eu sistema eragileak windows 8 Windowsen\nNola egin zure ordenagailuak hobeto funtziona dezan? Erabili kontrolatzaile bat!\nWindows 10: ezagutu behar dituzun bost trikimailuak


Ekogunea, Kutxa Gizarte Ekintza Komunikazioa Albisteak Ekiren bisera lehiaketa\n2016 Uztaila 15\nEkiren bisera lehiaketa\nKutxa Ekoguneak antolatutako lehiaketan parte hartu nahi al duzu? Bisera haurrari edo haurreri jantzi, argazkia atera eta guri bidali! Parte hartzaileen artean Haur Parkerako urte guztirako bi bono zozketatuko ditugu. Nahi duzuenean Haur Parkera doainik etortzeko!\nAnimatu eta parte hartu ezazue Kutxa Ekoguneak udara honetan antolatu duen lehiaketan. Zuen haurraren edo haurren argazkiak atera Ekiren bisera jantzita dutela oporretan eta haurparkea@ekogunea.eus helbidera bidaliguzu argazkiari izenburua eta kokalekua jarriz. Irailean zehar parte hartzaile guztien artean, urtebeterako Haur Parkeko 2 bono zozketatuko ditugu.\nBisera Kutxa Ekoguneko Haur Parkean erosi dezakezue 3,95 euroren truke eta bost kolore ezberdin dituzue aukeratzeko: urdina, berdea, laranja, gorria edo horia. Biseren protagonista gure Haur Parkeko Eki erlea da.\nSARIA: Urtebeterako Haur Parkerako 2 bono zozketatuko dira\nNORA BIDALI: haurparkea@ekogunea.eus\nLehiaketara aurkeztutako argazkiak Kutxa Ekogunearen esku geratuko dira eta honek erabiltzeko, erreproduzitzeko eta hedatzeko eskubidea izango du egilearen izena aipatuz.


Niños y niñas sin escuela | Alboan\nESKOLARIK GABEKO HAURRAK\nHezkuntza unibertsal, aske eta kalitatezkoa ezinbestekoa da munduak aurrera egin ahal izateko\nMundu osoan, 124 milioi adingabek baino gehiagok ez du hezkuntza jarraitu eta kalitatezkorik jasotzen. Horrez gain, 6 eta 11 urte arteko 58 milioi haur ez da eskolara joaten.\nALBOANek uste du hezkuntza unibertsal, aske eta kalitatezkoa beharrezkoa dela mundu bidezkoago eta berdinago bat eraiki ahal izateko. Hori dela eta, lanean ari gara ahalik eta haur gehienek aukera izan dezaten kalitatezko hezkuntza jasotzeko. Hona hemen lan horren hainbat adibide:\nKongo, Txad eta Madagaskarren, Aintzira Handietako Errefuxiatuentzako Jesuiten Zerbitzuaren hezkuntza kudeatzen laguntzen dugu, lekualdatutako pertsonen esparruetan, baita Fe y Alegría erakundearena ere, pobretutako landa-guneetan edo baztertutako hiri-guneetan:\nEskola berriak sortu eta eskolako materialez hornitu.\nIrakasleei prestakuntza eman eta kontratatu.\nGurasoen elkarteak sortzen lagundu, gurasoak hezkuntza-prozesuaren parte izan daitezen.\nIndarkeriaren biktima izan diren nerabeei lagundu.\nIndian, “Pertsona guztientzako hezkuntza” izeneko kanpaina babesten dugu. Kanpaina horren helburua da Indiako Gujarat estatuko landa-guneetako herritar pobreenek kalitatezko hezkuntza jaso dezaten laguntzea, batez ere adivasi herritarrek (tokiko biztanleak) eta dalitek (kastarik gabekoak), kasta gorenekoen esklabu izatera kondenatuek, hain zuzen ere.\nKanpaina honen bitartez, babesa ematen diogu Gujarat estatuko (India) ikastetxe eta barnetegi sare zabal bati; sare horri esker, adivasi eta daliten taldeko milaka haurrek historikoki ukatu zaien eskubide bat erabili ahal izango dute eta, ondorioz, zor zaien etorkizun duina izan ahalko dute. ALBOANen babesa duten ikastetxeetan hogei mila haurrek baino gehiagok ikasten dute.\nFe y Alegría elkarteak gauzatzen duen herri-hezkuntza eta gizarte-sustapena babesten dugu, Latinoamerikako landa-guneetan eta baztertutako hiri-guneetan. Honako hauek babesten ditugu:\nHaur, nerabe, gazte eta helduentzako programa osagarriak, haien eguneroko bizitzan aplika ditzaketen gaitasunak gara ditzaten eta haien bizitzetan, familian eta komunitatean aldaketa-, garapen- eta eraldaketa-prozesu baten liderrak izan daitezen.\nHezkuntza-proiektu sendoa eta iraunkor baten garapena, bizi-baldintzak hobetzen laguntzeko.\nIkastetxe askoren egitura-gastuen finantzaketa.\n- Liderrak prestatzeko hezkuntza-lana eta ekimenen sustapena, komunitateetan aldaketa soziala eta ekonomikoa indartzeko.


ZarataZarautZ » MKT\nArchive for the ‘MKT’ Category\nDurangoko Azokan gure materiala egongo da\nAsteazkena, abendua 3rd, 2014\nDurangoko liburu eta disko azokan ZarataZarauzko talde batzuen materiala lortzeko aukera edukiko duzue, Musikazuzeneaneko standetik pasatzen bazarete behintzat. Bertan, Managaitz, Hilkar, Ernia edota MKTren azken lanak lortzeko parada edukiko duzue besteak beste.\nPosted in Berriak, Diskak, Ernia, Hilkar, Managaitz, MKT, Taldeak | No Comments »\nAstebukaera hontako kontzertuak\nAsteartea, otsaila 18th, 2014\nAstebukaera hau kontzertuz betea dator Zarauzko hainbat taldeentzat. Hasteko, ostiralean, otsailaren 21an eta Lasarteko Elebeltz Sorkuntza ta eztabaida Askerako Topagunean, Metralleta taldea eta Bartzelonako Addenda edukiko ditugu gaueko 22:00etatik aurrera.\nLarunbatean berriz, otsailaren 22an, bi zita dituzue nahi izan ezkero. Lehena, Antzuolako Gaztetxean izango da eta bertan, Ernia Zarauztarrez gain, Beasaingo Colapso, Zaragozako Inquietud eta Bilboko Crimental edukiko dituzue. Guztia, gaueko 22:00etatik aurrera.\nLarunbatean bertan ere beste kontzertu bat duzue iragarrita. Hau Usurbilgo Gaztetxean izango da eta oraingoan MKT Zarauztarrak, Can´t Explain Oriotarrak eta Usurbil bertako Desegin taldeak joko dute.\nEta amaitzeko, igandera pasako gara, otsailaren 23an Donostiako Atabal tabernan egongo den kontzertuaz hitzegiteko. Arratsaldeko 19:00etatik aurrera Metralletak eta Addendak oholtza elkarbanatuko dute beste behin ere.\nPosted in Berriak, Ernia, Kontzertuak, Metralleta, MKT, Taldeak | No Comments »\nAstelehena, urtarrila 6th, 2014\n2014a ongi hasteko M.K.T. taldeko kideak edukiko ditugu ZarataZarautz irratsaioan. Beraien Leherketak Zeruan diska berria ia ia prest dute eta gurean egongo dira hau aurkezten. Honez gain, gure ohiko agendari ere errepasoa emango diogu, beti bezala, asteartean eta gaueko 21:30etatik aurrera.\nAtzoko irratsaioa Podcastean duzue. Playlista berriz HEMEN.\nPosted in Berriak, Irratsaioak, MKT, Taldeak | No Comments »\nGure lagun presoen aldeko ZarataZarautz Batalla\nAsteartea, abendua 10th, 2013\nAbenduaren 14ean, larunbatean, Zaratazarautz Batallaren ekitaldi berri bat bizi ahalko da Putzuzulo Gaztetxean. Bertan, bi eszenatokietan 10 musika talde ariko dira zuzenean. Kontzertu honetan atera daitekeen dirua, gure lagunak diren Ekhiñe eta Ekaitzen bixitak ordaindu ahal izateko erabiliko da. Beraz badakizue, nahiz eta zarata ez gustatu, AZALDU!!!!\nManagaitz – Pottors ta Klito\nErnia – Hilkar\nTxixaparrazta – Inor ez\nMetralleta – Humilitate\nErantzun – MKT\nEta aurreko batallak nola joan ziren jakin nahi baduzue, ikusi bideo hauek.\nPosted in Berriak, Erantzun, Ernia, Hilkar, Humilitate, Inor Ez, Kontzertuak, Managaitz, Metralleta, MKT, Taldeak, Txixaparrazta | No Comments »\nDatozen egunetako Putzuzuloko eta Zarauzko taldeen kontzertuak\nAsteazkena, martxoa 30th, 2011\nDatozen egunak oso mugituak edukiko ditugu gurean eta hau dena mezu honen bidez laburbiltzen saiatuko gara.\nLehenik eta behin Orioko Gaztetxera joango gara. Bertan, Apirilaren 1ean, ostiralean, sekulako kontzertua antolatu dute eta. Zarauztik, Diskoiraa eta Erantzuneko lagunak hurbilduko dira Oriokoak diren Citizen Kane, Donostiako Los Santos eta Urretxuko Zaborra taldearekin batera jotzera.\nApirilaren 2an, larunbatean, Zarauzko Putzuzulo Gaztetxera joango gara, bertan hiru talderen kontzertua izango dugu eta. Gaueko 21:30etatik aurrera, Zarauzko MKT eta iparraldetik datozen Willis Drummond eta George Abitol Sex Toy Academy edukiko ditugu.\nKontzertuekin jarraituz, Apirilaren 4ean, astelehenean sekulako Crust kontzertua edukiko dugu Putzuzulon. Bertan, Alemaniatik datozen Gun mob eta Hellborn messiah taldeak edukiko ditugu. Kontzertua 21:00etan hasiko da.\nEta Putzuzuloko kontzertuekin amaitzeko, datorren egunean, Apirilaren 5ean alegia, hiru talderen saioa edukiko dugu. Oraingoan, Donostiako Hell Division, Bartzelonako Gattus eta Nailbiter Ingelesak edukiko ditugu.\nPosted in Berriak, Diskoiraa, Erantzun, Kontzertuak, MKT | No Comments »\nBeste astebukaera mugitu bat dute Zarauzko taldeek oraingoan ere. Ostiralean, Apirilaren 23an, kontzertua izango du MKT taldeak Azkoitiako Matadeixen. Honez gain, Humilitate taldeak ere Balmasedako herriko tabernan joko du Tres41 taldearekin.\nLarunbatean berriz, Erantzun taldearen txanda izango da, Bermeoko Nuntxaku zentruan joko dute eta Urbangrind, Titadine eta Mitosia taldeekin.\nPosted in Berriak, Erantzun, Humilitate, Kontzertuak, MKT | No Comments »\nKontzertua Putzuzulon Martxoaren 26an\nAsteartea, martxoa 23rd, 2010\nOstiral honetan ere kontzertu handia zarauzko Putzuzulo Gaztetxean. Aste honetan, Siervos de Nadie\nGaliziarrak izango ditugu berriz ere. Frantziatik konzertu batzuk eman aurretik bisita egingo digute. MKT Zarauztarrak ere bertan egongo dira. Europan barrena egin behar duten birako aurreneko konzertua izango da, Galizarrekin Frantzian ibili ondoren, Belgika, Holanda, Alemania, Txekia eta Suitza zapalduko dituzte. Hauekin batera Sub Rats Bilbotarrak izango ditugu denboraldi luze batean kontzerturik eman gabe egon ondoren. Hau gutxi balitz, Belgradoko bi talde izango ditugu gure artean, Lets Grow eta Jaibo!.\nGaubela dotorea beraz ostiral honetan gaztetxean, 21:00k aldera hasiko dira kontzertuak, 1:00 bukatu behar bait dute.\nPosted in Berriak, Kontzertuak, MKT | No Comments »


Tornozulotik: Gora Arraunak eta Donostia\nAskotan iruditzen zait donostiarrok ez dugula gure arraunketaren historia behar bezala ezagutzen, eta klitxe huts batzuetan erortzen garela geronen nondik-norakoak ezartzerakoan. Horixe bera pentsatu nuen jmazkue arraunzale bikainak Youtubera igotako bideo batzuk ikusi ondoren.\nSeguruenik, Todoremo foroko helbide honetan esteka edo loturak jarri zirenean izango zenuten bideo horien berri: ETBk 1987an emititutako Gora Arraunak dokumentalaren 5 kapituluak dira, hiruna ataletan eskainiak. Hala ere, inor balego han ikusi ez zituenik, hemen gomendatu nahi nituzke, arrauna maite duen edonorentzat sail paregabea baita. Eta, Donostiako gaira hertsiki ekarriz, arreta berezia merezi dute bigarren kapituluko bigarren atalak eta azken (bosgarren) kapituluko lehen atalak.\nGomendatutako lehenean, Ur-Kirolak klubak arraunketa olinpikoaren euskal historian izan zuen funtsezko garrantzia azaltzen eta azpimarratzen da; bestean, Donostiak traineruen historian izandako pisu nabarmena jorratzen du (Kontxa, Luis Karril, Kiriko, Soterotxo, Esperanza... eta ondorengo zatiketa ere bai, noski).\nZinez uste dut merezi duela. Eta eskerrik beroenak, berriro ere, jmazkueri.\nEgilea: Tornozulotik - 22:21\nEtiketak: Bideoak, Kontu zaharrak


balbula: December 2008\nasteartea, abendua 23, 2008\nNorabide prepositivoa: zein bestela?\nIdazten dio hak Xabier Amuriza ki Erramun Gerrikagoitia ezen:\n... , hik [esan nahi baitu: Erramunek], gauza askotan, arrazoi handiak izan arren, idazkera prepositibo horrek zeharo desorientatzen najok. Askatasunaren janduntzat ondo ikusten joat, baina ez jakiat, ba, hizkuntzari hortik asko lagundu leitekionik.\nLehenengo begiratuan eta hotzean ikusita, gure idazkera hau da lar differentea tik ohiko eredua, ez da dudarik. Hortaz, ez da arraroa Amurizari edo edonori eredu hau txokante eta desorientagarria iruditzea.\nGauza da ze eredu horrek ez duela adierazi nahi bihar-goizerako jarduna, baizik-eta adierazi nahi duela norantza bat, hain zuzen ere adierazi nahi du norantz jo beharko luke euskarak baldin nahiko baleza gainditu estuasun estrukturalak ze duten mugatzen bere ahalmen komunikatiboa. Azken buruan, norantza horrek nahi du erakutsi helburu bat, zein beharko genuken iritsi atzen prozesu bat.\nEdonola ere, nahiko nuke argi utzi ze euskararen estuasun estrukturalak jaiotzen dira tik bere estruktura pospositiboa, eta hortaz, soluzioak ki estuasun horiek soilik etor litezke tik evoluzioa hon eredu postpositibo hori ara eredu askeago eta irekiago bat, zein soilik izan liteke eredu prepositiboagoa (uler bedi "prepositibo" hori an zentzu estruktural zabala). Ez dago beste soluziobiderik, ez dago beste norantzarik. Ez bada egiten euskara irekiagoa, estuasunek hortxe dute iraunduko. Hori da norantza: bidea urratsez urrats egin behar da, baina beti norabide horretan.\nAdibide baterako, Amurizak berak aipatu du berriki ezen euskarak arazo estrukturalak ditu, eta adibidetzat eman du estruktura relatiboa. Amurizak du eskatzen soluziorik, eta nik proposatu nahi diot soluziobidea: ze eta zein.\nGainera, zenbat eta prepositiboagoa (irekiago ) izan estruktura orokorra, hainbat nabariagoa litzake bi relatibo prepositibo horien potentzialitatea (potentzialitate komunikatiboa hon estruktura guztiz pospositiboa da ondo mugatuagoa ezi potentzialitatea hon estruktura guztiz prepositiboa). Edonola ere, soluzioaren hatsarrea (ze eta zein) hortxe dugu, guztiz eskura. Zergatik ez dugu bultzatzen?\nBeraz, kontua da ze eredu hori ez da, bere horretan, bihar goizerako, baizik helburu bat zein beharko litzaken irabazi gradualki; eta edozein kasutan nahi du erakutsi norabide bat, zein baita ezinbesteko norabidea baldin euskarak iritsiko badu gradu diskurtsibo konparagarria respektu gradua zein dugun gozatzen an gure beste hizkuntzak.\nEtiketak: garabideak, gradualki, perpaus erlatiboak\nposted by Jesus Rubio at asteartea, abendua 23, 2008 15 comments\nlarunbata, abendua 20, 2008\nNola simplificatu aditza, aldiberean birsortuz baliabide prepositivo zahar bat\nDemagun bi esaldi hauek:\nHura doakizu / Harek daramakizu\nHor aditza dá trinko-sintetikoa. Baldin aditz sintetiko hori analitikoago (zatituago) bihurtzen badugu, orduan genituzke bi forma hauek:\nHura doa ki zu / Harek darama ki zu\nnon "ki" morfema datibo hori bereiztu dugu ti aditz-erroa (-ma-) eta ti datiboa bera (-zu). Patroi zahar horri jarraiki, plantea genitzake honako aukerak:\nHura doa ki zu\nHura doa ki Eneko\nHura doa ki Bilbao\nHarek darama ki zu\nHarek darama ki Eneko\nHarek darama ki Bilbao\n"ki" hori erabil daiteke optatiboki afin eratu edozein forma verbal datibo:\nNik eman dut ki Eneko liburua [dut + ki ... = diot + ... -ri]\nNik eman dut liburua ki Eneko\nNik eraman nuen ki Bilbao liburua\nNik eraman nuen liburua ki Bilbao\nModu horretan izanen genuke modu alternatibo bat afin eman aditz trinko datiboak (zein batzuetan gerta daitezke lar astunak), eta gainera hor eskura izanen genuke preposizio datibo eta adlatibo bat, zein litzake sortua (edo birsortua) ti euskara zaharra, eta zeinekin lagunduko genuke osatzen erraminta-kutxa prepositiboa zeinekin irabaziko genituzke aukera komunikatibo eanguratsuki potenteagoak eta erosoagoak.\nposted by Jesus Rubio at larunbata, abendua 20, 2008 21 comments\nosteguna, abendua 18, 2008\nAtsegin handiz zuzendu nahi dut nire aurreko mezua, non mintzatu bainintzen buruz oker bat zein ustez egina baitzuen Kike Amonarriz-ek an programa Mihiluze. Izan ere, bada aurreko mezu horretan okerrik, baina ez da Kike Amonarriz-ena, baizik nirea. Azalduko dut nola jakin dudan:\n1.: Joan den ostiralean bidali nion mezu bat ki Kike Amonarriz, zeinetan atxiki nion aurreko posta (Buruz "zinatekete"). Mezu horretan nioen:\nKaixo Kike Amonarriz (Mihiluze):\nAtxikita doakizu mezu bat zein publikatu baitut nire blogean (buruz "zinatekete"). Akaso commentatu zenezake programan Josu Lavin-ek esandakoa (eta akaso proposatu adizki alternativo bat).\n2.: Kike Amonarriz-ek erantzun astelehenean:\nLehenik eta behin, milesker egindako oharrarengatik.\nAspalditik jarraitzen ditut zure idatziak. Oso interesgarriak iruditu zaizkit euskararen adierazkortasunaren inguruan egin dituzuen hausnarketak, nahiz eta proposatzen duzuen bidetik urrun samar ikusten dudan nire burua. Nolanahi ere, segi zuen lanarekin, hausnarketarako bide eta aukera emanez.\nAsko eskertuko nizuke, aipatzen duzun oker hori zein egunetan ikusi zenuen zehaztea, guk aipamena egin ahal izateko. Egia esan, zuzenekoan horrelakoak egitea ez da harritzekoa eta guri ere ondo datorkigu gure buruari barre egitea.\nBesarkada bat eta eskumuinak Hartz Arrazoidunari\n3.: Nik, zehaztasunak emateko, bilatu nuen programaren kopia bat, ikusi berriro ustezko okerra (behin baino gehiagotan, bigarrenez), eta, harrigarriki, saio horretan ere ez nintzen ohartu ezen okerra ez zela baizik neurea; eta Kikeri idatzi, atzokoan:\nEskerrak zure hitzengatik, eta barka erantzun honen atzeramenduagatik.\nOkertxua dago aurreko asteko asteartean (abenduaren 9an), bazkalosteko saioan (astelehen gauekoan), bukaera aldera (saioaren azken txanpan), noiz egiten diezun galdera bat ki Beñat eta Endika bikotea ....\nOkerrak dira gauza normala, eta oker konkretu honen kasuan aringarritzat jo daiteke "zinatekete" saihestea, inkontzienteki bada ere. Halako egoerarik berriro gerta ez dadin, ez dut uste aukera txarra litzakeenik adizki alternativoa proposatzea (esan nahi dut zuek proposatzea), eta aurrerantzean hori-adizkia erabiltzea. Zuek ikusi, baina nago ezen aurrerapausua litzakeela.\nBestalde, gustatuko litzaidake argitaratzea zure aurreko (beheko) erantzuna nire blogean: egin dezaket?\nOndo segi, eta besarkada bat.\n4.: Kikek erantzun, atzo arratsaldez\nErantzuna blogera pasatzeko arazorik ez. Horrelakoetan normala den bezala, korrika idatzi eta zuk/zuek batzuk nahastu nituen. Zerorrek zuzendu denak pluralean edo singularrean jarrita eta kito.\nOkerraren inguruko "zazpikia" prestatzen dugunean jakinaraziko dizugu.\nNi berriro. Zuk aipatutako programa ikusten ari gara (Europako hiriei buruzkoa "Zer da zer"a) eta nik esaten diedan esaldia honako hau da:\n"Europara joan beharko bazenute, nora joko zenukete?\nNik uste ez dagoela gaizki esanda... Egia da zuzenean askotan sortzen direla okerrak eta "lapsus linguae"ak (nik behintzat maiz egiten ditut), baina ikusi eta entzundakoaren arabera, zati horretan ez dago akatsik.\nJesus, adi-adi jarraitu beharko duzu hurrengoaren zain.\nMezu hori ikustean, arineketan jo nuen ki grabazioa na programa, eta hantxe comprobatu ahal izan nuen ezen Kikek arrazoia zuela: dio "joko zenukete" eta ez "joango zenukete".\nEz dago aitzakiarik: Kikek dio "joko" eta ez "joango". Jakina, berak ez zuen ezer zuzendu edo azaldu behar zeren berak ondo esan zuen. Hortaz, barkamenak eskatu behar ditut bai Kike Amonarrizi, eta baita blogaren irakurleei ere; eta saiatu ikasten afin horrelakorik berriro gerta ez dadin.\nEdonola ere, nik uste ezen aurreko mezuak sortu ditu commentario oso interesgarriak ganik Josu Lavin eta Erramun Gerrikagoitia, zein irakurri beharko lirateke arreta handiz.\nposted by Jesus Rubio at osteguna, abendua 18, 2008 7 comments\nostirala, abendua 12, 2008\n[Mezu honen zuzenketa, irakur hemen.]\nLehengo asteartean nengoen ikusten programa Mihiluze, eta hara non aurkezle Kike Amonarrizek bota zuen honako galdera hau ki bikote bat zein ari zen parte-hartzen an programa:\n... bazenute, nora joango zenukete?\nCasualitatez, nire telebistak badu aukera afin rebobinatu atzera zer ikusten ari zaren, eta hala comprobatu ahal izan nuen nola Amonarriz-ek eusten zion ki bere ustezko okertxua gabez egin esfortzu minimoena ere afin zuzendu edo gutxienez argitu bere estruktura hori: okerra ote zan?, akaso argot-berrikuntza? (kontuan har bedi ezen programan badute atal bat buruz oker barregarriak, eta halaber zabaltzen dituztela berrikuntza linguisticoak nola "esamesak")\nDena dela, kontua da ze, hortxe non printzipioz esan behar zen "zinatekete", Amonarrizek eman zuen "zenukete"; hots ordeztu zuela "zinatekete" gaitik "zenukete". Anecdota horrek ez luke berez zer commentaturik, ez balitz zeren, hori ikustean gogoratu nintzen kin mezu bat na Josu Lavin non mintzatzen baitzen buruz efectua na erabiltzea "zinatekete" adizkia. Zioen Josuk (2007/01/07):\nProblema larrienak ZINATEKETE adizkiak sortarazten ditu. Batetik luzeegia da eta bestetik pedantekeriazko kutsua erantsi diote irakasleek berek.\nLehen Hezkuntza edo Bigarren Hezkuntzako ikasle batek bere ikaskideei normaltasunez mintzo zaielarik ZINATEKETE bat botatzen balu, irakaslearen bizkarrezurretik gora harridurazko zirrara igoko litzateke, bat ere dudarik gabe. Antza denez, ZINATEKETE bat bakarrik erabili ahal da eta justifikatuta dago aditzei buruzko ariketa ergel bezain alferreko' hutsuneak betetzekoak egiten direnean.\nGustatuko litzaidake gaur ZINATEKETE inozente bat erabiliko bazenute lagunen aurrean. Adibidez:\nBai, holakoren bat eta errepara iezaiozue, mesedez, interlokutorearengan eragiten duen reakzioari.\nSaia zaitezte ahalik eta tonorik naturalena erabiltzen!\nEta gero hemen konta! Vale?\nArrazoia izango ote du Josu Lavin-ek? Akaso Amonarrizek saihestu zuen "zinatekete" afin saihestu berdin ere haren ustezko efectu fisicoa gain audientzia?.\n[Mezu hau bidali dut ki "mihiluze@eitb.com". Commentatuko al dute programan?; Josuri arrazoia emanda, proposatuko al dute adizki alternativo bat afin esan "zinatekete"?; zabalduko al dute adizki alternativo hori programan berdin nola zabaltzen duten "esamesak"? Ikusiko dugu]\nposted by Jesus Rubio at ostirala, abendua 12, 2008 21 comments


Errentamentua etiketarekin egindako bilaketaren emaitza (73 erregistroak)\nOhiko Etxebizitzarako direnean : Zeintzuk dira alokairu kengarriak?\nZergadun batek etxebizitza eta bere garajea erosi zituen. Biak batera errentatu ditu. Errentariak etxebizitza ohiko bizileku gisa erabiliko du. Etxebizitzaren alokairuaren zatia garajearen alokairuaren zatitik bereiztu behar du ohiko etxebizitzako alokairuaren kenkaria aplikatzeko?\nZergadun bat egoitza batera joan da bizitzera. Egoitzari hilero ordaindutako zenbatekoak etxebizitza alokairu gisa kendu ahal dira?\nZergadun bat, lan arrazoiengatik, azken lau urteetan alokairu etxebizitza batean bizi izan da, Irun udalerrian. Denbora horretan Pertsona Fisikoen Errentaren gaineko Zergaren autolikidazioak aurkeztu ditu Gipuzkoako Foru Ogasunaren aurrean, lurralde historiko horretan egoiliar izaera duelako. 2013 ekitaldian, Maiatzean Barakaldon etxebizitza eskuratu du eta ordudanik bere ohiko etxebizitza da. Horregatik, ekitaldi honetako zergaren autolikidazioa aurkeztuko du Bizkaiko Foru Ogasunean. Likidazio horretan, Barakaldon eskuratutako etxebizitzan inbertsioagatiko kenkariari dagokion zenbatekoa kontsignatuko da. Urtarriletik apirilera Irungo etxebizitzagatik ordaindutako dirua dela-eta ohiko etxebizitza alokatzeagatik kenkaria egiteko eskubidea izango du era berean?\nBi zergadun ezkondu dira, baina lan arrazoiengatik bata Ermuan bizi da eta bestea Karrantzan. Bi udalerrietan etxebizitza bana alokatu dute. Bakoitzak alokairu gisa ordaindu duen dirua bere autolikidazioan kendu ahal du?\nNork deduzitu dezake?\nHiru zergadun, adiskideak 30 urte baino gazteago dira, alokairuko etxebizitza batean bizi dira. Hiruren ohiko etxebizitza da eta 2013 urtean 21.000 euro ordaindu dituzte denen artean alokairuagatik. Kontratua hiruen izenean dago. Zenbateko kenkaria egin dezakete nork bere aitorpenean ohiko etxebizitza alokatzeagatik?\nZergadun bat alokatutako etxebizitzan bizi da, kontratua bere izenean bakarrik duela. Eraikin horretan bere seme ezkongabea bizi da, beharrizan ekonomikoak asetzen dizkiona, eta beraz alokairuaren gastua konpartitzen duena. Semeak ohiko etxebizitzaren alokairuaren kenkariaren zati bat aplikatu ahal du?\nZergadun bat banandu da. Hitzarmen arautzailean ezarri da bere ezkontide ohia eta bien seme-alabak bizi diren ohiko etxebizitzaren alokairua ordaindu behar duela. Era berean, zergadunak bere etxebizitzaren alokairua ordaintzen du. Kenkaria lor dezake bi alokairuengatik?\nZergadunak zehar aurten banandu eta ezkontzaren ohiko etxebizitzan bizitzen jarraitu du , eta alokairua berak bakarrik ordaindu du; kenkari osorako eskubidea ote du?\nOHZ errentariaren izenean egon daiteke?\nMaizterrak hobekuntzak egin ditu etxebizitzan, eta, horretarako, mailegua eskatu du; kenkariak ote dira ordaindutako interesak?\nKengarriaren portzentaia eta muga.\n30 urtetik gorako zergadun batek alokairu gisa urte 2013an 15.000 euro ordaindu ditu. Zenbat diru kendu ahalko du urte horretan ohiko etxebizitza alokatzeagatik?\nBizkaian bizi diren eta irabazpidezko araubide ekonomikoan ezkonduta dauden bi zergadunek urtean 18.000 euroko errenta ordaintzen dute, ohiko etxebizitza alokatzeko. Zergak batera ordaintzea erabaki dute. Zergadun hauek, zergaldiaren amaieran, 28 eta 36 urte zituzten. Ze kenkari aplikatuko dute zergak batera ordaintzea erabakiz gero? Eta zergak banaka ordaintzea erabakitzen badute?\nZergadun bat familia ugari baten titularra da etaekitaldi honetan, urtean 8000 € ordaindu ditu ohiko etxebizitzaren alokairuagatik. Nolako kenkaria eduki ahalko du PFEZren aitorpenean baterako zerga ordainketan?\n28 eta 37 urteko bi zergadunek, irabazpidezko araubidean ezkonduak, zergak batera ordaintzea erabaki dute. Ohiko etxebizitza alokatzeko errenta ordaintzen dute eta ze kenkari portzentaje aplikatu behar duten jakin nahi dute.\nZergadun batek bere ohiko etxebizitza izango den etxebizitza errentatu du. Kontratua sinatzen duen egunean 29 urte ditu, baina abenduaren 31 bere urtebetetze eguna da. Alokairuaren urteko zenbatekoa 5.000 € da. Ze portzentaje kendu ahal du zergadunak ohiko etxebizitza alokatzeagatik?\nOhiko-etxebizitzaren lokairuagatiko kenkariaren muga eta ehunekoa.\nBeste kengarri batzuekiko bateragarritasuna\nZergadun batek eraikitzen ari den balizko egin ditu eta aldi berean gaur egun bizi den etxebizitza alokatzeko ordainketak egin ditu. Bi kontzeptuengatik kenkariak egin ditzake?\nZergadun bat mailegua ordaintzen ari da ohiko etxebizitza eskuratzeko. Etxean birgaikuntza obra egitea erabaki du. Horregatik beste etxe bat alokatu du obrek iraun bitartean. Etxebizitza alokatzeagatik eta ohiko etxebizitza eskuratzeagatik kenkaria jaso dezake ekitaldi berean?